જેસૂમેલ માટે આ મિશન એટલું સરળ નહોતું. સૌથી મોટો પડકાર ભાષાનો હતો. જેસૂમેલ આ મહિલાઓની ભાષા સમજી શકતી નહોતી અને આ મહિલાઓ જેસૂમેલની. જેસૂમેલે તેનાથી હાર ન માની. તેણે હિન્દી શીખવાના પ્રયાસો હાથ ધર્યા, જેથી તે અહીંની મહિલાઓ અને બાળકો સાથે જોડાઈ શકે. તેમની લાગણીઓને સમજી શકે. જેસૂમેલ હવે ખૂબ જ સરસ હિન્દી બોલે છે. હવે તે મહિલાઓને પોતાની વાત સમજાવી શકે છે અને મહિલાઓ પણ સંકોચ વગર પોતાની વાત જેસૂમેલ સામે વ્યક્ત કરી શકે છે.